Renjaer sterf ná ongeluk tydens byeenkoms | Maroela Media
'n 47-jarige renmotorbestuurder is Vrydagaand oorlede nadat hy vroeër die dag in 'n ongeluk betrokke was tydens 'n byeenkoms by die Phakisa-renbaan in die Vrystaat.
Die Phakisa-renbaan is tussen Welkom en Odendaalsrus. Volgens Werner Vermaak, woordvoerder van ER24, het paramedici die byeenkoms bygewoon om mediese bystand te verskaf.
"Die renmotorbestuurder het met sy renmotor teen 'n ander renmotor gebots waarna sy motor omgeslaan en verskeie kere gerol het. Die man was in 'n kritieke toestand en moes met meganiese toerusting uit die wrak verwyder word."
Volgens Vermaak het die man ernstige kopbeserings en verskeie breuke opgedoen. Daar is onmiddellik noodbehandeling op hom toegepas voor hy na die Mediclinic Welkom gehaas is vir verdere mediese sorg.
Vermaak het gesê die man het 'n paar uur ná sy aankoms by die hospitaal aan sy beserings beswyk.
Innige meegevoel met die naasbestaandes.
Kimberley · 3 jare gelede
Race in Peace Daddy♡
Ek is inniglik jammer ou maat.Dit was n eer om jou by my troue te he en jou te sien race by die rock raceway.Jy het gat geskop in wat jy gedoen het en tot op die einde jou passie gevolg.Mag God jou siel seen en ons Snyders famielie sal jou nooit vergeet.Rus in vrede ou maat.